
		NICOLAE ROBU



RAPORT DE SPECIALITATE
Privind proiectul de hotărâre pentru modificarea 
Organigramei și Statului de funcții pentru
 Filarmonica ˝ Banatul˝  Timişoara


Prin prezentul referat propunem spre aprobare Consiliului Local al Municipiului Timişoara, modificarea Organigramei și a Statului de funcţii al Filarmonicii ˝ Banatul˝ Timișoara, instituție aflată în subordinea Consiliului Local al Municipiului Timişoara.
	Ținând cont de faptul că, în anul 2021, Timișoara este Capitală Culturală Europeană și  Filarmonica ˝ Banatul˝ Timișoara este una din instituțiile implicate direct în aceasta activitate;
Pentru asigurarea funcționării in condiții optime a activității instituției, în Organigrama şi Statul de funcţii pe anul 2018 se propun  următoarele modificări:

1. Urmare a dezbaterii publice privind organigrama Filarmonicii ˝ Banatul˝  Timişoara din data de 22 noiembrie 2018, încheiată prin elaborarea Minutei nr. SC2018-288921/04.12.2018,  creșterea numărului de posturi la Compartimentul orchestră de la 91 la 111, prin înfințarea unui post de Concertmaestru grad profesional IA,  a 10 posturi de Solist instrumentist grad profesional IA , a 6 posturi de Solist instrumentist grad profesional I și a 3 posturi de Instrumentist treaptă profesională III, studii medii;
2. Urmare a dezbaterii publice privind organigrama Filarmonicii ˝ Banatul˝  Timişoara din data de 22 noiembrie 2018, încheiată prin elaborarea Minutei nr. SC2018-288921/04.12.2018, înfințarea unui post de Maestru cor  grad profesional I, a unui post de Corepetitor grad profesional I, precum și a unui post de Corist  treaptă profesională III, studii medii la Compartimentul Cor.
3. Înființarea postului de Director adjunct artistic, gradul II, ca urmare a recomandării Corpului de Control și Antifraudă al Primarului Timișoarei, nr.SC2018-6370/10.09.2018, înregistrat la Filarmonicia ˝ Banatul˝ Timișoara cu numărul 4812/13.09.2018;
4. Crearea Biroului Juridic-Contractare 1+6 posturi, prin comasarea Compartimentului Juridic- Contencios cu  Compartimentul Organizare- Marketing , mutarea postului de Consilier juridic cu atribuții de achiziții publice, de la Serviciul Financiar -Contabilitate și înfințarea în cadrul acestui birou a unui post de  Expert, grad profesional III, care să fie responsabil cu protecţia datelor cu caracter personal, în conformitate cu Regulamentului (UE) 679/2016 privind protecţia persoanelor fizice în ceea ce privekjuşte prelucrarea datelor cu caracter personal şi libera circulaţie a acestor date;
5. Înființarea unui  post de  Portar, la Compartimentul Pază- Protecție, treaptă profesională I, studii medii;
Statul de funcţii pe anul 2017, cuprindea un număr de 194 de posturi, structurate pe servicii şi compartimente , în funcţie de activitatea desfăşurată în instituţie, astfel cum au fost aprobate prin HCL nr.289/28.07.2017. 
Organigrama şi statul de funcţii înaintate spre aprobare, structurează organigrama astfel încât ajustarea și reașezarea structurii funcționale să permită îndeplinirea cu eficiență și în condiții de legalitate a atribuțiilor instituționale.

Numărul total de posturi propuse pentru anul 2018 este de 221, din care:
· Funcţii contractuale de conducere – 6;
· Funcţii contractuale de execuţie – 211; 
· Funcţii contractuale de deservire – 4.

Faţă de cele de mai sus, vă rugăm să aprobaţi iniţierea proiectului de hotărâre de modificare a Organigramei şi a Statului de funcţii a Filarmonicii ˝ Banatul˝Timișoara în forma prezentată conform anexei nr.1 şi anexei nr.2.

